section_heading: Fantomska prijetnja
paragraph_text: Kada je Obi-Wan došao, Maul je bio spreman i nakon nekog vremena borbe je uspio i njega razoružati i baciti u provaliju koja se nalazila na sredini sobe. No, Obi-Wan se uspio uhvatiti za rub, ali nije imao oružje jer mu ga je Maul šutnuo u provaliju. Tada ga je Maul počeo gaziti kako bi se ovaj pustio i pao, no Obi-Wan je uočio Qui-Gonov mač. Iskoristio je Silu kako bi ga privukao sebi i skočio. Tada ga je pokupio u zraku, upalio i presjekao iznenađenog Darth Maula na pola. Maul je tada u dijelovima upao u provaliju i tako preminuo.